Іна Снарская нарадзілася і вырасла на Полаччыне. Выйшаўшы замуж, пераехала ў Палтаву. Нягледзячы на тое, што шмат часу ўжо жыве ў іншай краіне, у іншым моўным асяродку, не перастае пісаць вершы на роднай мове. На гэта звярнула ўвагу, адкрываючы сустрэчу, спявачка Таццяна Грыневіч-Матафонава. Яна ж на працягу вечара адказвала за музычныя перапынкі — выконвала беларускія рамансы і іншыя добра вядомыя слухачам творы.